anag007/asmitai_wiki_konkani_dataset huggingface dataset:
आळवांतीण

एक भूत योनी. संवसारांतल्यो इत्सा पुराय जायनाशिल्ल्यान मर्णा उपरांत ज्या जिवाक गती मेळना तो जीव भूतयोनींत वता. आळवांतीण म्हळ्यार गुरवारपणांत वा भुरगें जावन रोखडीच एका म्हयन्या भितर मेल्ली बायल. तिचो जीव भुरग्यां भोंवतणी घुटमळटा अशें म्हणटात.
भारतीय भाशांनी हिता वेगवेगळीं नांवां आसता. कोंकणीतलें 'आळवातीण' हें उतर संस्कृतांतल्यान आयलां आसुंये. संस्कृतांत 'आल' म्हळ्यार फटोवप वा जाळें, वात म्हळ्यार वारें. भूतयोनीक वारेंसुत्र म्हणटात. हें फटोवपी वा जाळ्यांत ओडून घेवपी वारें असो ताचो अर्थ जाता.भूत उतर स्त्रीलिंग आशिल्ल्यान 'ईण' प्रत्यय लागून आळ+वात+इण= आळवांतीण हें उतर तयार जालां आसुंये.
हिचेविशीं बऱ्योच आख्यायिका आसात. नेपाळींत आळवांतीण ह्या उतराक 'चुरेनी' हें उतर आसा. थंयच्या लोकांकाणयांप्रमाण ती सोबीत बायलेचें रूप घेता आनी तरणाट्या दादल्यांक आपल्या वटेन ओडटा. ती दादल्याचेर मोग करून ताका 'भोग' लेगीत दिता. पूण भोग घेवपी दादलो कांय दिसांनी सुकून सुकून मरता. गुजरातींत हिका 'चुडेल' म्हणटात. तांच्या मताप्रमाण ही सान भुरग्यांक बादीकार करून तांचो जीव घेता. मोट्या मनशाक ती भेश्टायता. जांचो जीव घेवपाचो आसा तांकाच ती दिसता. ती दनपरां बारा वरांचेर वा सांजे वेळार दिसता. तिचें मुखामळ दिसना., फकत धड दिसता. ज्या म्हयन्याचे तिथीक ती मेल्ली आसता त्याच काळांत ती एक तरी बळी घेवपाचो यत्न करता. उज्याचो जाळ कशी ती अचकीत अदृश्य जाता.
आंध्र प्रदेशांत भूतयोनींतल्या ह्या प्रकाराक खासा अशें नांव ना. पूण वायुरुपान भोवपी असंतुश्ट आत्म्यांक तेलगु भाशें 'दह्यम भूतम्' अशें म्हणटात. ह्या 'दह्यम भूतम्' विशीं बऱ्योच दंतकथा आसात. उत्तर प्रदेशांत तिका 'अहेडी' म्हणटात. ती मसंडींतल्या झाडांनी रावता. खंयचेंय फळ पिकल्या उपरांत पयलीं हिका दिवन उपरांत मनशांनी खावंक जाय, नाजाल्यार तू त्रास दिता.
कानडी भाशेंत बालंतपमांत मेल्ले बायलेक 'हडदसतळो' जाल्यार गुरवार आसतना मरता तिका 'इदुळूसतवो' म्हणटात. महाराष्ट्रांत 'हडळ' हें नांव आसा. भश्टेपणाच्या दिसांनी मरपी बायल मनशेकय 'हडळ' म्हमटात. ही 'हडळ' मसंडीत झाडाचेर रावता. ती मनसांक बादीकार करता. केंस मानेर सोडून ती पाचवे वा हळडुवे कपडे घालता. सोबीत बायलेचें रूप घेवन ती तरणाट्यां वांगडा भोग घेता. ताचे कुडिचो फुडलो भाग जाड जाल्यार फाटलो भाग बारीक आसता.
हेर कडेनय आळवांतीणीविशीं खूब दंतकथा आसता. गोंयांत तिची बाधा ना करचे पासत घाडी, प्रसाद हेर देवस्पणां असले उपाय करतात. गोंयांत आळवांतीणीचे बाधेचेर कुमाराची 'डाग'म्हूण एक देवस्पणाचो उपाय करतात. ह्या उपायान आळवांतीणीच्या बाधेचो पुराय बंदोबस्त जाता अशें समजतात.
अस्तंती राज्यशास्त्र

अस्तंती राज्यशास्त्रः हाची सुरवात प्लेटोपसून मानतात. प्लेटोन आपल्या द रिपब्लीक (सुराज्य), स्टेट्समन (राज्यकर्ता), लॉज (कायदे) ह्या ग्रंथांवरवीं राज्यशास्त्राचें तत्वगिन्यानात्मक स्वरूप मांडिल्लें आसा. नगरराज्य कशें आसचें ताची मांडावळ करता आसतना वेगवेगळ्या मानवी-सैमीक स्वभावाप्रमाण उच-नीच वर्गांत समाजरचना वर्णिल्ली आसा. ही नगरराज्यांतली समस्कृती नोकरवर्गाच्या कश्टांचेर निर्माण जाल्ली आसा. वरिश्ठ वर्गाची संपन्न आनी नैतीक वा कल्याणमय जीण आदर्श राज्यांत कशी आसची हाचें स्पश्टीकरण हातूंत मेळटा. सगळे वरिश्ठ सत्ताधारी, घोव-बायल हे भौशिक आसूंक जाय, तांची आस्पतय भौशीकूच आसूंक जाय. भुरग्यांक आपलें स्वताचे आवय बापूय नेमके खंयचे हें खबर आसूंक जाय. अशेतरेचे स्वार्थाविरयत सत्ताधारी म्हळ्यार राजा हे तत्वगिन्यानी जाले जाल्यारच निस्वार्थी आनी निरहंकारी जावंक शकतात. कारण समाजाक न्यायाचें राज्य जाय आसता.
प्लेटोन सुराज्य हो युटोपियावाद मांडटकच त्या काळांत अस्तित्वांत आशिल्ल्या राज्यसत्ता, श्रेश्ठसत्ता, अॅरिस्टॉक्रसी आनी प्रजासत्ता आदी वेगवेगळ्या राज्यवेवेस्थांचें मूल्यमापन केलें. राज्यसत्ता बरी आसता, पूण तिका वेवहार्य (वेव्हारिक) स्वरूप दिवप कठीण आसता. उच्चवर्गीय श्रेश्ठीचें शासन संपत्तीच्या मोहन नश्ट जायत वता. कारण शास्ते चड संपन्न जायत वतात आनी गरीब लोकांचो प्रभाव पडटा. लोकशायेंतले गरीब फुडारी संपन्न वर्गाक नागोवंक लागतात आनी अशेतरेन अवेवस्था जावन दंडधारी, जोमी मनीस राज्य करूंक लागता. हाका लागून प्लेटोन सुसंवादी, समाजवेवस्था, कल्याणमय जिणेपद्दत आनी कायद्याचें राज्य ह्यो तीन गजाली म्हळ्यार राज्याचीं उद्दिश्टां असो विचार मांडला.
अॅरिस्टोटलाच्या पॉलिटिक्स ह्या ग्रंथांत त्या काळच्या शिक्षीत ग्रीक नागरिकांचे ग्रह तातूंत प्रतिबिंबीत जाल्यात. मध्ययुगांतलो तो राज्यशास्त्राचो प्रमाणभूत ग्रंथ आशिल्लो. अॅरिस्टॉटल ह्या ग्रंथांत उच्चतम कल्याणाच्या उद्देशान उच्चतम आकृती बंधाचो अस्तित्वांत आयिल्लो मानवी समाज म्हळ्यर राज्य. ताच्या मतान कल्याणमय जीवन हें राज्याचें उद्दिश्ट आसा. अॅरिस्टोटल सत शासनाचेर भर दिता. पुराय समाजाचें हीत वा जकल्याण सादपी शासन हें सत शासन. ताच्या मतान तीन प्रकारचीं सत शासनां सांगता – राजसत्ता वा राजेशाही (मॉनर्की), अभिजनसत्ता (अॅरिस्टॉक्रसी) आनी संविधाननिश्ठसत्ता (पॉलिटी) आनी अस्त शासनां तीन प्रकारचीं आसात. सुलतानशाही (टिरनी), स्वल्पतंत्र (ऑलिगॉर्की) आनी प्रजाशासन (डेमॉक्रसी). ह्या स प्रकारच्या शासनाभायर हेर जायत्या प्रकारचीं मिश्रणां मेळटात.सत शासन काय असत शासन हें शासनाच्या नैतिक गुणाचेर अवलंबून आसता. अॅरिस्टॉटलान बंडां आनी क्रांत्यो कित्याक जातात ताची सविस्तार विस्कटावणी केल्या. शिक्षणाचो प्रसार, कायद्याविशीं आदर आनी कायद्याचे अंमलबजावणेंत आनी प्रशासनांत न्याय ह्यो तीन गजाली असल्यार क्रंती टाळूं येता. ताच्या राज्यशास्त्रांत राजाच्या उद्दिश्टांत सुसंस्कृत नागरीक निर्माण करप ही मुखेल गजाल सांगल्या. कला आनी ज्ञान हांचेविशीं प्रेम आशिल्लो श्रेश्ठ वर्ग निर्माण करप हें राज्याचें ध्येय आसा. प्लेटोच्या मतान न्याय आनी अॅरिस्टॉटलच्या मतान कल्याण हीं राज्याचीं निमाणीं उद्दीश्टां.
दुभाषी,डॉ. गणबा नागेश सिनाय

दुभाषी,डॉ. गणबा नागेश सिनाय:.
(जल्म : 20 जुलय 1920, नागवें - बारदेस). सुटकेझुजारी.ताणें मेदिकु सिरूर्जियांवाचो अभ्यासक्रम(वैजकी डिप्लोमा)पुराय केल्लो.1946-61 ह्या काळांततो, आझाद गोमंतक दल आनी नॅशनल काँग्रेस गोवा ह्या संघटणांचो वांगडी आशिल्लो आनी राजकीय चळवळींत वांटो घेतालो.1949त डॉ. पुंडलीक गायतोंडे हाचेकडेन ताचो संबंद आयलो.तेन्नासावन तो भूंयगत वावरांनी वांटो घेवंक लागलो.
1952त ताणें दिपाजी राणें शताब्दी दिसा तिरंगी बावटो लावपाचो बेत आखिल्लो,जो कानोबा नायक आनी महाबळेश्वर नायक हांणीपुराय केलो. 30 जून 1954 दिसा पोलिसांनी ताका हेर वांगड्या सयत अटक केली.26 जुलय 1954 दिसा ताची सुटका जाली.22 मार्च 1955 दिसा ताका परतून एक फावट अटक जाली.ताणें वट्ट 13 वर्सां बंदखण भोगली.20 वर्सां खातीर ताचे राजकीय हक्क काडून घेतिल्ले.
गोंय स्वतंत्र जातकच ताणें 'प्रथमोपचार' आनी 'होमगार्ड प्रशिक्षण' शिबीर घडोवन हाडलें.तशेंच, म्हापश्यां युवक संघ स्थापन करपांत ताचो मोलादीक वांटो आसा.1970त गोंयच्या जनसंघ फांट्याचें ताणें मुखेलपण केलें.डिसेंबर 1975 ह्या आणिबाणाच्या काळांत ताका आग्वाद बंदखणीत दवरिल्लो.भारत सरकारान ताम्रपत्र दिवन ताचो भोवमान केलो. - कों. वि. सं. मं.
दुर्गा:एक नामनेची शक्तीदेवता. उमा, गौरी, पार्वती, चंडी, चामुंडा, काली, कपालिनी, भवानी, विजया अशीं हे देवीचीं जायतीं नांवां आनी रूपां आसात.
दूर्ग नांवाच्या राक्षसाक मारपी म्हणून दुर्गा.णव वर्सांचे शक्तीदेवीक दुर्गा म्हणचें,
Koloskarank Pauluchem Potr

Koloskarank Pauluchem Potr.
Epistle to the Colossians
Koloskarank Pauluchem Potr.
53vea vorsa thaun tem 56vea vorsa porian Paulu Efezant astana, tachea xisamnim xubhvortomanacho nirop tea prantantlea bhitorlea ganvamnim vhelo. Hea xisam modem Epafras also; tannem Kolos, Laodiseia ani Hierapolis nogramnim Xubhvortoman porgottlem.
Aplea xisachea vavrak lagun, Paulun hurba dakhoili. Thoddim vorsam uprant, Romi somraza mukhar tachi nit zaunchi asli tedna, bondkhonnint astana, Epafrasa udexim Kolos nograntlea Kristanvanchi khobor Pauluk mell’lli. Zori Epafrasan dil’li khobor chodd-korun bori asli, tori he Koloskaranche tornne povitr-sobhent gombhir prosn asat mhonn Pauluk distalem. Thoim choltolea khotteponnak fuddo korunk, tannem spoxtt utramnim Jezu Krista amchea Soddvonnara vixim ani Tache Guddart Kuddi vixim, mhonnge Povitr-Sobhe vixim, nitt xikovnn dili; ani, hi xikovnn monant dhorun, Kristi apovnneak sobta toslem jivit jieunk tannem thodde nem’ dile.
Teach borabor khottea xikovnnancher tannem khor nixed marlo. Jezu Kristachea devponna vixim niz ani sarki somzonni dilea dekhun, hea Potrache poile don ovesvor ekdom mhotvache.
Koloskarank boroil’lem Potr Efezkarank boril’lea Potra bhaxen dista. Hea Potrant asat tim khub utram ani vakiam Efezkarank boroil’lea Potrant-ui melltat. Him Potram teach kallar boroil’lim, ani Judevan ani videxiam modem Kristanv zal;leank tim toiar kel’lim. Dekhun, him donui Potram borabor vachunk zai.
Hea Potrachi manddavoll oxi :.
Prostavna : 1 : 1-8
Kristachem jivit ani vavr : 1: 9-2: 19
Krista sovem novem jivit : 2 : 20-4:6
Sompadnni : 4 : 7-18
Polleiat.
Epistle_to_the_Colossians
Books_of_the_Bible
Bible
धोणस

धोणस हो परंपरागत कोंकणी हिंदू घरांनी रांदिल्लो, केक कसो दिसपी पूण शिवराक गोड पदार्थ. धोणस सुजी (गवांचो कणो), पणसाचो म्होंवलो, नाल्लाची सोय आनी गोड हाचें मिश्रण वाफेवन तयार करतात. धोणस करपाक चड करून रसाळ पणसाचो उपेग करतात.
जगन्नाथराव अनंत जोशी

जगन्नाथराव अनंत जोशी हांचो जल्म १९१९ कर्नाटकातल्या धारवाड तालुक्यातल्या नरगुंद वाठारांत जालो. तो गोंयचो एक सुटके झुजारी.ताणें बी.ए.मेरेन शिक्षण घेतिल्लें.१९४९ वर्सा सभा बंदीचो कायदो मोडिल्ल्याच्या आरोपाखाला पोलिसांनी ताका धरलो आनी साडेचार वर्सा बंदखणींत दवरलो.१९५४ वर्सा जनसंघाचो तो सरचिटणीस आशिल्लो.१९५४ वर्सासावन ताणें गोंय विमोचन सहाय्यक सनितीकडेन संबंद जोडले.तेन्नाच ताणें सत्याग्रहांत वांटो घेवपाचें थारायल्लें.ताणें सुटके झुजारी राजाराम रामचंद्र पाटील हाचेवांगडा पुण्यांत १२० सत्याग्रहांचो पंगड एकठांय केलो.हो पंगड घेवन तो सावंतवाडी आयलो.थंय ह्या पंगडाचे ताणें ल्हान ल्हान विभाग केले.ताणें स्वता २५ सत्याग्रहींचो पंगड घेवन २५ जून १९५५ दिसा बांदें शीम हुपून गोंयांत सत्याग्रह केलो.त्याच दिसा पोलिसांनी ताका हेर सत्याग्रहींवांगडा पेडणेंतल्या न्हंयबाग वाठारांत धरलो आनी आग्वाद बंदखणींत दवरलो.३ ऑगस्ट १९५५ दिसा पोर्तुगेज सरकाराच्या प्रादेशिक लश्करी न्यायालया (Territorial Military Tribunal)मुखार ताची चवकशी सुरू केली. २१ ऑक्टोबर १९५५ दिसा न्यायाधिशान ताका धा वर्सा खर बंदखणीची ख्यास्त फर्मायली.ते भायर दिसाक पंचवीस इस्कूद ह्या प्रमाण दोन वर्सा दंड भरूंक लायलो.२ फेब्रुवारी १९५७ वर्सा जेन्ना सगळ्या कैद्यांक सूट मेळ्ळी,तेन्ना ताचीय बंदखणींतल्यान सुटका जाली.उपरांत जनसंघात रावन तो राजकी वावर करूंक लागलो.जनसंघाचो तो मुखेल फुडारी आशिल्लो.धारवाड मतदार संघातले लोकसभा वेंचणुकेंतल्यान तो दोन वेळा आमदार म्हूण वेंचून आयलो.१८ जून १९८५ दिसा गोंय सरकारान सुटके झुजांतल्या ताच्या वावराचो भोवमान केलो.
Konknni sevadhormik songit

Konknni sevadhormik songit mhonghe Konknni bhasen Katolik firgozanim uzar kel'lem dhormik songit. Gõy and Damanv Mha-Dhormprant-a bhair, Maharaxhttrache Sindhudurgan and Kornattokache Mungllur, Karwar, and Udupint-ui servadhorman Konknni vaportat.
Vatican II uprant Konknnint sevadhorm suru zalem, tednam, Pri. Vasco do Rego, hannem Konknni gaionam borounk fuddem pavl marlem, ani tannem Gaionancho Jhelo suru kelo. Pri. Lourdino Barreto Goencho anik ek xrestt songitkar zaka akhea sounsarak pachartalet.
Rachol siminaracho Bhagivont Cecil gaion pongoll-ui khup famad zaun asa.
मतियाची वपार

मोतियाची वपार.
Motiachi Vopar - The Pearl of Great Price ( Parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
मतियाची वपार.
पवित्र पुसतक ː मातेव १३:४४-४६
४४ अशेंय सर्गिंचें राज म्हण संजात: एका शेतांत êक ठेवो लिपललो आसलो; कण-एकल्या मनशाक तो मेळलो; हाणें नव्यान तो लिपवन दवरलो, आनी खुशाल जावन तो गेलो, मागीर आपणा कडे आसलें तितलेंय ताणें विकलें आनी तें शेत विक्तें घेतलें.
४५ तêच भाशेन सर्गिंचें राज कसलें तें सांग्तां: कण-êक व्यापारी नाजूक मतियां सोदुंक भंवतालो.
४६ एक उंच मलाचें मतीं ताका मेळतोच, तो गेलो, आपणा कडे आसलें तितलेंय ताणें विकलें आनी तें मतीं विक्तें घेतलें.
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
The Pearl of Great Price, Commentary &amp; Meditation
बेतकी

बेतकी (६२६८४४).
बेतकी हें उत्तर गोंय जिल्ह्यातल्या फोंडें तालुक्यातल्या ६२९ हेक्टर क्षेत्राचे गांव आसून २०११ च्या जनगणनेनुसार ह्या गांवांत ३८२ कुटुंबाचे पुराय १७०७ लोकसंख्या आसा. हांगा लागीचे शार PONDA २२ किलोमीटर अंतराचेर आसा. हांगा ८७१ दादले आनी ८३६ बायला आसा. हांगा अनुसूचित जातीचे लोक ८० आसून अनुसूचित जमातीचे ६९८ लोक आसात. ह्या गांवाचो जनगणनेतलो स्थल निर्देशांक ६२६८४४ आसा.
Peter Alvares

Pittor alvaris hancho zolm' 31 march 1908 disa porra, bardes hanga zalo. Tanche bapaichem namv agust zon vhisent alvaris.
Bhartacher iglinx rajy kortale ani tankam bhartantlean dhamvddauche khatir tornnatte jivachi porva korinasotona svatontreachea zhuzant vanttekar zatale. Ghordar, somvsar, nokri sogllem soddun somrpit bhaunen, ekoch dhyey samkar dourun tornnatte bhartache suttke zhuzant vantto ghetale. Tantutolech ek pittor asvaris axil'le.Tamnni portte ttrostt ef inddiachi nokri soddli ani suttke zhuzant vanttekari zale.
1942 vorsa bharot dex svotontrotayechea prernnen bhartobhor bharot chhoddo andolonak survat zal'li.Ten'na pittor asvaris axil'le. Tamnni portte ttrostt ef inddiachi nokri soddli ani suttke zhuzant vanttekari zale. 1942 vorsa bharot dex svot'trontayechea prernnen pettun utthil'lo ani bhartobhor bharot chhoddo andolonak survat zal'li. Ten'na pittor alvarisamni tea andolonant bhag ghetil'lo. Cholloullint vanttekar zal'le mhonnun tankam don vorsam bondkhonnichi kheast zal'li.
Grett inddiyon peninsyulor relve ponchait ani her bharti-i relvechea songhttonache te somsthapok axil'le.1956 vorsa nagpurant bhoril'lea odhivexonant okhil bharti-i kamgar mohasongh hache sohaiyok sorchittonnis mhunn tanchi nemnnuk zali, uprant te odhyokx zale.
Mumboi saun ujvaddak yeupi zonta hea somazovadi satolleant tanchem borop ujvaddak ailam.
लता मंगेशकार

लता मंगेशकार हाचो जल्म 28 सप्टेंबर 1929 ह्या दिसा  इंदूर हागास जालो.
शिक्षण.
मराठी रंगमाचये वयलो नामनेचो गोयकार गायक-नट मास्टर दिनानाथ आनी माई (शेवंची) मंगेशकार हाची व्हडली धूव .बापाय कडल्यानच तिका गायन कलेचो वारसो आनी मार्गदर्शन मेळ्ळें. उस्ताद अमान अली खाँ (भेंडीबाजारवाले), उस्ताद बडे गुलाम अली खाँ आनी देवासच्या राजबअली घराण्याचो अमानतखाँ हे तिचे शास्त्रीय संगितातले मुखेल गुरु. नामनेच्या संगितकारांची वेगवेगळे तरेचीं सुमार 1,800 वयर चित्रपटांतलीं सुमार 22 भाशेंतलीं 25 ते 30 हजारां वरसा पदां लतान गायल्यांत.
भुरगेपणांत तिणें बलवंत संगीत नाटक मंडळीत ल्हान ल्हान भुमिका केल्यों. भावबंधन ह्या नाटकातल्यान कुसुमाचे मामिकेंत ‘लडकी असेच थोर ‘ह्या पदान तिची वळख नाटयसिकांक जाली. नवयुग आनी प्रफुल्ल ह्या मराठी चित्रसंस्थांच्या बोलपटांत तिणें अशोच ल्हान ल्हान भुमिका केल्ल्यो. पहिली मंगळागौर हो तिचो पयलो चित्रपट.
हातूंत तिणें मनूची भुमिका केल्ली. किती हसाल (1942)ह्या वसंत जोगळेकराच्या चित्रपटांतलें सगाशीव नार्वे कर हांणी संगीतबध्द केल्ले नाचू या गडे खेळू सारी हें तिचें पयलें स्वतंत्र ध्वनीमुद्रीत मराठी गीत. पूण प्रत्यक्षांत ह्या गिताचो आसपाव चित्रपटांतलें दादा चांदेकर हांणी संगीतबध्द केल्ले नटली चैत्राची नवलाई तिचें पयलें प्रदर्शीत पाशर्वगीत लता मंगेशकर हांणी गायिल्लें पयलें हिंदी गीत एक लराठी चित्रपटा खातीर आसालें. चित्रपट आसलो गजाभाऊ (1943) आनी गीत आसलें माता एक सपूत कि दुनिया बदल दे तू. लता मंगेशकार हांणी हिंदी चित्रपटा खातीर गायिल्लें पयले गीत आसलें, पा लागूं कर जोरी, जें दत्ता डावजेकर हाणी संगीतबध्द केल्लें आनी चित्रपट आसलो वसंत जोगळेकराचो आप की सेवा मे (1946) मास्टर दीनानाथ मंगेशकार भायर पडले उपरांत ह्या सगल्या भावंडांक आदार दिवपी सनीस आशिल्लो मास्टर विनायक .
1948 ह्या वर्सा मास्टर विनायकूय भायर पडले. तेन्ना गुलाम हैदर हांणी लताक आदार दिलो. गुलाम हैदर लता मंगेशकराक घेवन त्यावेळा वयलें व्हड प्रस्थ शशीधर मुखर्जी हांचे लागीं गेलो. मुखर्जी तेन्ना शहीद या चित्रपटाचे काम पळयतालो. लताचो आवाज पातळ आसा अशें सांगून लताक संद दिंवक ना गुलाम हैदरान शशीधर मुखर्जीक सागले, आयज तूं ना म्हणटां पूण येता त्या वर्सानी तुमी सगले निर्माते आनी दिग्दर्शक आपल्या चित्रपटांत पदां म्हणपा लताच्या पांयां पडटलें. गुलाम हैदराची उतरां अक्षरशा खरीं जालीं. गुलाम हैदरानूच संगीत दिल्ल्या आनी नजीम पानिपती हांणी बरयिल्ल्या दिल मेरा तोडा, मुझे कहीं का न धोडा, (मजबुर,1949) एक गीतान लता मंगेशकार म्हणल्यार किदें हे आख्ख्या जगाच्या लक्षांत आयलें आनी आयजमेरेन हें नांव संगीताच्या मळार , आयकुप्याच्या मनांत आदराच्या स्थानार आसा.
कारवार

कारवार हे भारतन्चे कर्नाटकन्तु एक जागो । ये उत्तर कन्नड जिल्लेन्ची राज्धानी ।
भूगोल.
कारवारान्चे एक दिक्कन्तु अरब सागर अस्सा अनि दुसरे दिक्कन्तु पसचिम घाट अस्सा।
जनसन्ख्या अिन शिकवण.
२००१ कनिश्मारी(सेन्सुस) प्राकार
जनसन्क्य - ६२,९६०
डार्लमन्शे - ५२%
बाइलमन्शे - ४८%
डार्लमन्शेली शिकवण दर - ८५%
बाइलमन्शेली शिकवण दर - ७५%
तुलसीव्रत

तुलसीव्रत एक काम्य व्रत.कार्तिक शुध्द नमीसावन एकादशीमेरेन तीन दीस हें व्रत करतात.ह्या तीन दिसांमदीं श्री विष्णुची भांगरामूर्त आनी तुळस हांची पुजा करपाची आसता.नमी दिसा श्री विष्णु आनी तूळस हांचे लग्न करप हें ह्या व्रताचें खाशेपलण.हें लग्न करतकच कत्याक कन्यादानाचें फळ मेळटा अशें सांगला.तुलशीसावन हें व्रत केल्यार चड पुण्यायेचें अशें मानतात.हेंव्रत करतकच सौभाग्य,भुरगेंबाळ,आसपत आनी शिक्षण ह्या गजालींची प्राप्ती जाता.ह्या व्रताची कथा अशी-
कांची नगरांत कनक नांवाचो एक क्षत्रिय रावतालो.ताका किशोरी नांवाची नवसांनी जाल्ली एक चली आशिल्ली.एक दीस तिची पत्रिका पळोवन एका ज्योतिशान सांगलें की,हे चलयेचें जाचेकडेन लग्न जातलें त्या भुरग्याक आंगार वीज पडून मरण येतलें.तें आयकून कनकाक वायट दिसलें आनी ताणें तिका आकवारच दवरपाचें थारायलें.फुडें एक दीस जपून तुळशीच्या झाडाची पुजा करप आनी कार्तीक शुध्द नमीक श्री विष्णु आनी तुळस हांचे लग्न लावप,अशें एक प्रत ताणें तिका सांगलें.
तरणें पिरायेचेर किशोरी सुमारभायर सोबीत दिसताली.एक दीस तिका एका गंध्यान पळेली.ती आपल्याक मेळची देखून ताणें जायते यत्न केले.पूण ताच्या हाताक ती लागली ना.फुडें ताणें कपट कारस्थान करुन एके बायलेचो भेस घेतलो आनी तो तिचेकडेन येवन रावलो.त्याच वेळार कांची नगराच्या राजाक मुकुंद नांवाचो एक चलो आशिल्लो आनी तो सुर्याची उपासना करतालो.एक दीस ताची नदर किशोरीचेर गेली.तिचौ सोबीतकाय येवन पळोवन ताणेम तिचे चकडेन लग्न जावपाचें थारयलें.सुर्यान स्वपनांत येवन ताका तिच्या वायट भाविश्यविशीं सांगलें.पूण ताणे आपलो हट्ट सोडलोना आनी तिचेकडेन लग्न थारायले.लग्नदिसा किशोरी आपले कुडीत तुळस आनी विष्णु हांच्या चिंतनांत आशिल्ली.ती राजाची सून जातली म्हणून खमयच्याय दादल्याची तिचेर नदर पडूंक जायना देखून सगळ्या दादल्यांक बायर धाडले.पूण गंधी बायलेच्या भेसांत आशिल्ल्यान थंयच रावंक शकलो.किशोरी आपल्याक मेळना देखून ताका तिडक आशिल्लीच .ताणें ती लग्नामाटवांत वचचे आदीं एकफावट तिचो हात धरपाचें थारायलें. तेन्नाच भायर मोड आयलें आनी मळबांत जोगलां मारपाक लागलीं.होच वेळ सादून गंधीन तिचो हात धरलो.त्याच खिणाक वीज ताच्या माथ्यार पडून ताका त्या खिणाक मरण आयलें.फुडें व्हड दबाज्यान मुकुंद आनी किशोरीचें लग्न जालें,अशे रितीन तुळशीव्रताच्या प्रभावान किशोरीचें वैधव्य टळले.
ज्योकीं आंतोनियु फेर्नांदीश

ज्योकीं आंतोनियु फेर्नांदीश हांचो जल्म ८ जुलय १८८९ वर्सा बार्देसांतल्या "कांदोळी" गांवांत जालो।तांचें शिक्षण चड जावक नाशिल्ले तरी पूण तांका भारतीय आनी युरोवपी भासो बेस बऱ्याो येताल्यो। तो आवे मारिया ,गोवा मेल,उदेंतेचें नकेत्र,वावराडयाचो इश्ट,नवें जिवित आदी नेमाळ्यांनी बरयतालो।तशेंच गोवा मेल,नवें जिवित,ओ आमिगो दो पोवो गोवानो हया नेमाळ्यांचो तो कांय काळ संपादक जावन आशिल्लो।
वावर.
शणै गोंयबाब,आरर्मांद मिनेझिसावरी ताणें वावराची सुरवात मुळाव्या पांवडयासावन केली।
१।पयलें कोंकणी पुस्तक
२। दुसरें कोंकणी पुस्तक
ही दोन पुस्तका बरयल्यांत।हातूंत तांणि पुर्तुगेज उतरांचो वापर जाता तितलो कमी करपाचो प्रयत्न केला।ताणी जरी उतरां कोंकणींतल्यान घेतल्यात खरी पूण ताचो वापर करतना कोंकणी भाशेच्या सभावाक फावो सारकी ताचो उपेग केला।
३।कोंकणी नादशास्त्र
तें वेळार कोंकणींत पुर्तुगेज उतरांचो हिसपा भायर उपेग जातालो आनी वाक्य बांदावळ लेगीत पुर्तुगेजीं वरीच आशिल्ली।दर एकलो आपणाक जाय तें तरेन कोंकणी बरयतालो।देखून कोंकणी रोमी लिपयेंत बरोवपाक एक नेम आसचो म्हण कोंकणी नादशास्त्र(ROMI LIPIENT BOROUNCHI RIT)हें पुस्तक बरयलें जाचे वरवी रोमाीचे प्रमाणीकरण ताणी दाखयलें।
४। गोंयचे शेतकामती
लिंगड

लिंगड झाड दोन प्रकार आसा.
सरासरीन तीन ते पांच लांबट पाचव्या –धवश्या बारीक पानांचे हे वनस्पतीचो उपेग गांवगि-या वाठारांत गांवटीवखद म्हूण करतात.लिंगडीचीं पानां चुरगळ्ळ्यार वेगळेच तरेचो दर्प मारता,लिंगडीक बारीक धवीं वा निळी रंगाचीसोबीत फुलां फुलतात.हया फुलांच्या रंगावयल्यान धवीं आनी निळी लिंगड अशे दोन प्रकार पळोवपाकमेळटात.लिंगड ही जंतू नाशक आशिल्लयान एखादे व्यत्त्तीक सुणें वा विखारी जनावर चावल्यार घाव्यांक जंतूआनी विकार जावचो न्हय म्हूण पयली तेपार त्या मनशाक लिंगडिच्या पानांचो झाडो घालताले .हो प्रयोग गांवगि-या वाठारांत अजुनूय केल्लो पळोवपाक मेळटा.पोटाच्या जायत्या कागाळींचेर लिंगडीचो उपेगजाता.भूक कमी लागप.तोंडाची चव इबाडप.अपचन जावप.फिग्दाक (liver) सूज येवप.अशा दुयेसांनी लिंगडीच्यापाल्याचो रोस काडून पोटांत घेतात.पोटांतल्या कांय अवयवांची सूज देंवून तांचें कार्य सुदारपाक मजत करता.
लाब.
आंगाक जोर भरत जाल्यार लिंगडीच्या पानांचो रोस पोटांत घेवचो.हड्ड्याक सूज आयल्यार वा हड्ड्यांत कफभरून खोंकली मारता जाल्यार लिंगडिच्या पाल्याचो रोस म्होंवा वांगडा घेवचो.लिंगड गरम गुणांची आशिल्ल्यानहड्ड्यांतलो कफ आनी खोंकली थांबोवन सूज देंवयता.ज्या लोकांक अजिबात घाम येना,मुतूंक सारकें जायना वासंडासा वेळार त्रास जाता तांकां लिंगडीच्या पानांचो रोस ब-याक पडटा.सांदे दुखींत आनी सांदे सुजींत (आमवातआनी संदीवाद) ह्या सारक्या दुयेसांनी लिंगडीचो रोस पोटांत घेवचो.तशेंच पानां शिजोवन केल्ल्या काढ्यान सांदेशेकचे.तशेंच हातूंतले थोडो काढो सुंठीच्या चुर्णा वांगडा पोटांत घेवचो.लिंगडीचो पालो तेलांत गरम करून तो पालोसांध्यांक बांदल्यार सांदे दुखींत आनी सांदे सुजींत (Arthritis) ताचो बरोच लाब जाता.कंबर दुखींत लेगीत वयलेंवखद उपेगी पडटा.पांय मुरगळत वा दुखापत जावन आंगाक खंयूय सूज येवन दुखत जाल्यार त्या भागार तेलरगडून लिंगडीच्या गरम काढ्यान तो भाग बरो वेळ शेकचो.वयलीं लक्षणां कमी जाता
लिंगडी तेल.
लिंगडी पसून तयार केल्लेंतेल घाव्यार घातल्यार घावो बेगीन भरून येता. माथ्यांत ऊवो जाल्यार हें केसांच्या मुळांक लावचें. कंबरदुखीक हें तेल गरम करून लावचें. ताळो दुखत जाल्यार वा तोंड आयल्यार लिंगडीच्या काढ्याचो घळघळोघेवचो. तकली जड जावन दुखत जाल्यार लिंगडीचो पालो धाडावन गरम करून कपलार ताचो लेप बांदचो. थंडेकलागून नाक व्हांवून तकली जड जायत वा दुखत जाल्यार लिंगडीचो पालो सुकोवन ताचो धुंवर नाकांत घेतल्यारसाण मेळटा.
Colvale Igorz

Colvale Igorz
Sthapna.
St.Francis de Asssi-chi igroz Bardez talukachea Colvale gavant asa. Chapora noichea dokshinik hi igroz asa.
Itihas.
Poile Bandop.
St.Francis de Assis-achi igroz 1591 vorsa bandhli. Colvale ani Camurlimchi Communidadin hea igorjek bandhpak khub adhar kelo. Hi igroz Bardez Talukeachi poili 24 igrozan modli ek. Jen'na Afonso de Albuquerque Goian ail'lo, thani Bardezcho taluka Franciscanank dhekrik korpak dil'lo. Hea khatir thani 24 igroz bhandleo.
Bhettovan.
St.Francis de Assi-achi igroz St.Francis-chea ghayank orpit kel'li. Tachea hathink, payank ani kuchiex, Christahe ghaye zale. Ho sant, Franciscan missionaricho sonsthapok aslo.
Punarbandhanni.
1638 vorosan Sambhajin Bardez talukacho akromon kelo. Thane St.Francis de Assis-chi igrozechem tin altar lasoile ani padri ravtelea bhaganthui uzo lailo. Theach vorsa tho gelea upranth, igrozachi altaran and padrikaranche ghor porthun bhandlem.
Vastushastra.
Shoili.
Hi igroz 'Mannerist, Neo-Roman' fetin bandla. Saibin Mai-chi and Christ Rai-cho image igorchehi fuldleant bandhlele asa, ani mache mukhar, ek voldlo khuris 'Piazza' fetin ubo kela. 
Igorche bithor panch altaram asa. Mukaari dhara voir, dhon angebodve ani sant rakhno dovortha.
Fatleant ek bospacho zago madlili asa. Adle tempan lok noi par korun fatleant-san, xezarea gavantsan ietalim. 1971 vorosan, thea fatlea suvathicher ek bospacho zagea bandlolo. Maghir, 2008 vorosan, Mr.Wendell Rodrigues hi zago poroth aning borem baxin bandlo.
sondhorm.
Parish Magazine:'St.Francis Assis-achi Dixea', 2014, Colvale
Polleiat.
Goy Wikivoyage
बांबोलेच्या खुरसा मुळीं पवित्र त्रितवेक मागणें

बांबोलेच्या खुरसा मुळीं पवित्र त्रितवेक मागणें.
Bambolim Cross - Prayer
देवा आमच्या बापा, तुवें मनश्याची सोडवण करूंक, खुरसाची
वाट विंचून काडली. तुवें तुज्या पुताक खुरसाचे वळवळे
आनी कळवळे ससूंक निर्मिल्यां, आनी ताणें तुका मोग दाखोंवक
आनी मनशाचें तारण करूंक ते तुका ओंपले. आमच्या जिवितांत
हे खुरीस तूं आमकां धाडताय ते ससूंक आनी मनीसकुळाचे
सोडवणे खातीर अरपूंक, तुजी कुरपा आमकां दी. मोगाळा, जेजू,
तुका खुरसार उभारतोच, तूं सगळ्यांक आपणाशीं ओडून हाडटलय
म्हण तुनवें भासावणी केली. असो तूं ह्या बांबोलेच्या दोंगरार
सगळ्या जिनसाच्यां मनश्यांक ओडून हाडताय. तुज्या कडवळांतल्या
उदकान आमकां न्हाणय, आनी रगतान आमकां कुरपा, आनी मोग आमकां दी,
इतलेंच आमकां पुरो. पवित्र आत्म्या, जेजू क्रिस्तान तुका कालवार दोंगरार
सायबिणीचेर आनी आपल्यां शिसांचेर फुंकलो. आयज ह्या मळार आनी
दोंगरार सोबार धर्मांचे मनीस एकवटतात. तांचीं मनान उजवाडाय,
काळजां मोगान पेटय, जेजूचें राज विस्ताराय, आनी सगळ्यां मनश्यांक
ताच्या राज्यांत पावय.
जे उपकार आमी मागतांव ते आमकां दी.
"म्हय मा बापाक आनी पुताक, आनी पवित्र आत्म्याक."
आमेन
Marie, Sodanch Adar Tuzo - Gaion

Marie, Sodanch Adar Tuzo - Gaion.
Mariê, sodanch adar tuzo
"You always help, Mother Mary"
Type: Hymn
Source: Gaionacho Jhelo, 1995 edition, T-29, p. 216
Lyrics: Santana Faleiro, Raia, Salcete, Goa
Music: Santana Faleiro, Raia, Salcete, Goa
Publisher: Goychi Sevadhormik Somoti (Pastoral Institute), Old Goa, Goa 403 402
Translated by: Alfred Noronha, Pandavaddo, Chorão, Goa 403 102. August 2005
Mariê, sodanch adar tuzo
May your help always, Mother Mary,
zaum xevôtt heam magnneancho,
stand at the end of this prayer,
Putan tuka kelea dekhun
because Your Son has destined you to be,
Adar asro patkiancho.
the help of sinners.
Refrain:
Sodanch aito alaxiro, di, Maiê, amkam tuzo.
Give us your generous help at all times, Oh Mother.
Vaittantulim utthunk sôdtanv,
We are anxious to rise from our shortcomings,
punn ubim ravum nozo;
but find it difficult to stand;
oskot tujim bhurgim ami,
we, Your weak children,
Maiê, magtanv adar tuzo.
are asking for your help, Oh Mother.
Polleiat.
Ankvar Mariechea Manak Gaionnam
तारी, दामोदर ऊर्फ बाबनी पुरुषोतम

तारी, दामोदर ऊर्फ बाबनी पुरुषोतम (जल्म - 15 जानेवारी 1932, वळवय, फोंडें) सुटकेझुजारी. ताणें लिसेंवाचें दुसरें वर्स तशेंच एस. एस. सी. मेरेन शिक्षण घेतलें. 1946 वर्सा सावन तो नॅशनल कॉग्रेस गोवा हे संघटणेचो वांगडी आशिल्लो. उपरांत तो आझाद गोमंतक दल संघटणेचो वांगडी जालो.
27 मार्च, 1955 ह्या दिसा सचिवालयांत टायम - बॉम दवरपाक ताणें रोहिदास तारीक पालव दिलो. 27 मे 1955 ह्य दिसा हळदोणें पोलीस ठाण्याचेर हल्लो करता आसतना जखमी जाल्ल्या दल संघटणेच्या वावुरप्यांक ताणें आदार दिलो. 30 जून 1955 ह्या दिसा पाळी दिसा पाळी मिनाखाणीचेर आनी 5 फेब्रुवारी 1956 ह्या दिसा चांदेल पोलीस ठाण्याचेर हल्लो करपांत ताणें वांटो घेतिल्लो. 31 जुलय 1956 ह्या दिसा माशेल, तोंकर बसीर स्फोट घडोवन हाडपाक ताचो हात आशिल्लो.
ताचे गैरहाजेरीत प्रादेशिक लस्क री न्यायालयान ताका 29 डिसेंबर 1956 ह्या दिसा 24 बंदखणीची ख्यास्त फर्मायली. 12 ऑगस्ट 1956 ह्य दिसा पिसुर्लें मिनाखाणीचेर हल्लो करुन थंयची यंत्रणा ताणें इबाडून उडयली. 19 फेब्रुवारी 1957 ह्य दिसा ताणें शिरगांव मिनाखाणीचेर हल्लो केल्लो. व्हाळशी दिवचले ताणें लस्करी जिपीचेर स्फोट घडोवन हाडलो. पोलिसांनी ताच्या घराचेर धाड घाली आनी ताचें रायफल आनी हेर वस्तू जप्त केल्यो. तशेंच, ताच्या बापायक धरुन तावोय बापायक धरुन तावोय छळ केलो. भारत सरकारान ताम्रपत्र दिवन ताचो भोवमान केलो.
अशीर दार्वनटो वपार

अशीर दार्वनटो वपार.
Oxir Darvontto Vopar - The Closed Door ( Parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
अशीर दार्वनटो वपार.
पवित्र पुसतक ː लुके १३:२२-३०
२२ दर-एका नगरांत आनी गांवांत वचून, तो शिकोवण दियत जेरुजाल्याची वाट चलतालो. २३ तेदनां कोण-एकल्यान ताचे लागीं विचारलें: सायबा, सोडवण जोडूंक पावतलीं तीं थोडींच काय? ताणें तांकां अशी जाप दिली: २४ अशिर दारवोंट्यांतल्यान भितर सरूंक जाता तशें वावरात, कित्याक, हांव तुमकां सांगतां, जायतीं जाणां भितर वचूंक सोदतलीं, पूण तांच्यान जावनचें ना. २५ घराच्या धनयान भितर वचून एकदां दार धांपल्या उपरांत, तुमी, भायर रावून, दारार मारुन म्हणूंक लागतल्यात: धनया, आमकां दार उगड. आनी तो तुमकां अशें म्हण्टलो: तुमी खयचीं तीं हांव नकळं. २६ तेदनां तुमी म्हणटल्यात:
तुज्या मुरयान आमी जेवल्यांव आनी पियेल्यांव आनी आमच्या रस्त्यांचेर तुनवें शिकोवण दिल्याय. २७ आनी तो तुमकां सांगतलो: तुमी खिचीं तीं हांव नकळं; वायट करतल्यांनो सगळीं तुमी म्हजे थावन पयस सरात! २८ तेदनां आब्राहां, ﻿, जाकब आनी समेस्त प्रवादी देवाच्या राज्यांत आसलले आनी तुमकां भायर उडैल्लीं पळेवन, कशीं म्हण तुमी थय रुदोन करुन आनी दांत करकरावन आसतल्यात! २९ उदेंती, अस्तमते, उटरी आनी दखिणे थावन लोक येतलो आनी देवाच्या राज्यांत जेवणाक बसतलो. ३० आनी, पळेयात, आतां निमाणीं आसात तीं पयलीं जातलीं आनी पयलीं आसात तीं निमाणीं जातलीं.
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
The Closed Door, Commentary &amp; Meditation
नेायसभेचे वाटेर कबलात वपार

नेायसभेचे वाटेर कबलात वपार.
Neaisobheche Vatter Koblat Vopar - The Defendant ( Parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
नेायसभेचे वाटेर कबलात वपार.
पवित्र पुसतक ː मातेव ५ ː २०-२६ ( लुकास १२ ː ५८फ)
२० देखून हांव तुंकां सांग्तां: "देवाक मानता तें करुंक शासत्रियां आनी फारिजेवां परस तुमी अदीक राजी नांत जाल्यार, सर्गिंच्या राज्यांत तुमी भितोर सर्चिंच नांत. २१ जिवेशीं मारूं नयê, पुर्वजांक अशें सांगललें म्हण तुमी आयकलां; आनी जिवेशीं मार्तीत तांचेर नेायसभेचें खासतिचें फर्मण पडतलें. २२ तोर हांव तुंकां सांग्तां: कण-ऊय आपल्या पेल्याचेर राग धोर्ता जाल्यार, ताचेर खासतिचें फर्मण पडतलें; कण-ऊय आपल्या पेल्याक तूं गळियो! म्हणतीत जाल्यार, ताचेर म्हाधरंसभेचें ब खासतिचें फर्मण पडतलें; आनी कण-ऊय ताका तूं देवधोरं नासललो! म्हणतीत जाल्यार, उज्याच्या येंकनडाची खासत ताका फावो जातली.
२३ म्हणटोच, तुजें दान वेदिशीं घेवन येताय जाल्यार, आनी तुज्या पेल्या आड कितेंय आसा म्हण तुका थोंी उगडास जायत जाल्यार,
२४ थोंिसरूच वेदी मुखार तुजें दान तशेंच सोड आनी पयलीं वचून तुज्या पेल्या लागीं संधान कोर; मागीर पर्तून ये आनी तुजें दान भेटय.
२५ तुज्या वादिया लागीं उपरासललो तनटो ताचê बराबोर वाटेर आसतानांच बरê भाशेन संपय; ना जाल्यार तो तुका नितिदाराच्या हातांत दितीत बी, आनी नितिदार तुका चवकिदाराच्या ताब्यांत घालून बंदखणिंत उडयत.
२६ हांव तुका खरेंच सांग्तां: तुजो निमाणो पाव-आससारियोन तुंवें फारीक करिसोर थोंिसरली तुका सुटका मेळचीच ना."
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
Why do you not know how to interpret the present time?, Commentary &amp; Meditation
ಉಪದೆಶೊಕ್ ಹೆಂ ಪುಸ್ತಕ್

Ecclesiastes.
ಗ್ರೀಕ್ ಭಾಶೆನ್ ಎಕ್ಕ್ಲೆಸೀಯಾಸ್ತೆಸ್ ಆನಿ ಹೆಬ್ರೆವ್ ಭಾಶೆನ್ ಅಹೆಲೆತ್, ಹ್ಯಾ ಸಬ್ದಾಂಚೊ ಅರ್ಥ್ ಮ್ಹಳ್ಯಾರ್ ಎಕೆ ಧರ್ಮಿಕ್ ಜಮಾತೀಚೊ ಫುಡಾರಿ ವೊ ಏಕ್ ಧರ್ಮಿಕ್ ಜಮಾತ್ ಘಡುನ್ ಹಾಡ್ಪಿ ಆನಿ ಹ್ಯಾ ಅರ್ಥಾನ್ ತ್ಯಾ ಮನ್ಶಾಕ್ ಏಕ್ ಪ್ರವಚೊಂಕಾರ್ ವೊ ಸಭೆಮಾಜಾರ್ ಉಲೊವ್ಪಿ ಅಶೆಂ ಮ್ಹಣುಂ ಯೆತಾ. ಹೆ ಖೆರೀತ್ ದಿಶೆನ್ ಕೊಂಕ್ಣೀಂತ್ಲ್ಯಾನ್ ತ್ಯಾ ಸಬ್ದಾಚೊ ಅಕಾರ್ ಮ್ಹಳ್ಯಾರ್ ಉಪದೆಶೊಕ್.
ಹ್ಯಾ ಪುಸ್ತಕಾಚ್ಯಾ ಬರ್ ಉಪ್ಯಾನ್ (ಜಾಂವ್ ತೊ ಏಕ್ ವೊ ಸಬಾರ್ ಲೇಖಕ್) ದಿಸಾಯ್ದಿಸ್‌ಪಟ್ತ್ಯಾ ಜಿವಿತಾಚೊ ಖೊಲ್ ಅಣ್‍ಭವ್ ಘೆತ್ಲಾ. ದಿಸ್ತಾ ತೆ ಪರಿಂ ತಾಣೆಂ ಮನ್ಶಾಚ್ಯಾ ಜಿವಿತಾಚ್ಯಾ ಜಿನ್ನಸ್ ಭಾಜುನ್ಚೆಂ ಬಾರೀಕ್ ಶಿಕಪ್ ಕೆಲಾಂ ಆನಿ ಜಾಯ್ತ್ಯೊ ಭೊಂವ್ಡ್ಯೊ ಮಾರುನ್, ವೆಗ್-ವೆಗ್ಳಿ ಮನ್ಶಾಚಿ ಪರಿಸ್ಥಿತಿ ಅಣ್ಭವ್ಲ್ಯಾ.
ತಾಚೊ ಮುಖೆಲ್ ಸಂದೆಶ್ ಪುಸ್ತಕಾಚೆ ಸುರ್ವಾತೆಕುಚ್ ಲಾ ಎಕಾ ಶ್ಲೋಕಾನ್ (1/2) ಪಾಂಚ್ ಪಾವ್ಟ್ ತೇಂಚ್ ಉತರ್ ಲಾ ಆನಿ ಶೆವಟಾಕ್ (12/8), ಸ್ಪಶ್ಟ್ ಜಾತಾ : "ಪೊಲ್ಕೆಪಣಾಚೆಂ ಪೊಲ್ಕೆಪಣ್, ಸಗ್ಳೆಂ ಮ್ಹಳ್ಯಾರ್ ಪೊಲ್ಕೆಪಣ್.
ಮನ್ಶಾಚೆಂ ಜಿವೀತ್ ಮ್ಹಳ್ಯಾರ್ ಏಕ್ ಅರ್ಥ್ ನಾಶಿಲ್ಲ್ಯಾ ಘಡನ್ನ್ಯಾಂಚಿ ಸಾಂಖಳ್ 3/1-13! ಸಗ್ಳ್ಯೊ ವಸ್ತು ಮನ್ಶಾಕ್ ಫಸಯ್ತಾತ್. ಸಗ್ಳೊ ತಾಚೊ ಕಶ್ಟಿ ವಾವ್ರ್ ನಿರ್ಫಳ್ (1/4-11); ಜಾಣ್ವಾಯ್ ಅದೀಕ್ ಗುಸ್ಪಾಗೊಂದಳ್ ಆನೀಂಕ್ ನಶ್ಟ್ ವಾಡಯ್ತಾ (1/12-18); ಸಂವ್ಸಾರಿ ಖುಶಾಲ್‌ಕಾಯ್ ಮನ್ಶಾಕ್ ತೊಗ್ತಾ ತಸ್ಲೆಂ ಧಾದೊಸ್‌ಪಣ್ ದಿನಾ (2/1-12); ಬರ್ಯಾ ಆನಿ ವಾಯ್ಟ್ ಮನ್ಶಾಚೊ, ಜಾಣಾರಾಚೊ ಆನಿ ಪಿಶ್ಯಾಚೊ ಶೆವಟ್ ಎಕುಚ್ (2/13-17); ಗ್ರೆಸ್ತಕಾಯೆ ಆನಿ ವ್ಹಡ್ಪಣಾ ಪಾಟ್ಲ್ಯಾನ್ ಧಾಂವ್ತಲೊ ಮನಿಸ್ ವಾರ್ಯಾ ಪಾಟ್ಲ್ಯಾನ್ ಧಾಂವ್ತಲ್ಯಾ ಎಕಾ ಪಿಸಾಟ್ ಮನ್ಶಾ ಸಾರ್ಖೊ (2/18-26). ಸೂರ್ಯಾ ಪೊಂದಾಕ್ ಘಡ್ತಲ್ಯಾ ಘಡನ್ಯಾಂಚೆರ್ ಮನ್ಶಾಕ್ ವಿಸ್ವಾಸ್ ನಾ; ಸಗ್ಳ್ಯಾಚಿ ತಾಕಾ ವಾಜ್ ಆನಿ ವೀಟ್ ಆಯ್ಲ್ಯಾ; ಖಂಯ್ಚೆಚ್ ವಸ್ತುಕ್ ಮೋಲ್ ನಾ ! "ಬರ್ಯಾ ವೊ ಪ್ರಮಾಣೀಕ್ ಮನ್ಶಾಕ್ ದೇವ್ ಹ್ಯಾ ಸಂವ್ಸಾರಾಂತ್ ಇನಾಂ ದಿತಾ ತರ್ ವಾಯ್ಟವ್ಯಾಕ್ ಆನಿ ನಶ್ಟ್ಯಾ ಮನ್ಶಾಕ್ ತೊ ಖಾಸ್ತ್ ಲಾಯ್ತಾ' ಲಾ ಹಿ ಪರಂಪರೆಚಿ ಶಿಕ್ವಣ್ ಜಬಾ ಪರಿಂ, ಉಪದೆಶೊಕ್ ನಯ್ಕಾರ್ತಾ ಆನಿ ತೆಂ ತತ್ವ್ ಸಾರ್ಖೆಂ ನ್ಹಂಯ್ ಮ್ಹಣ್ ಆಪ್ಲ್ಯಾ ಖಾಶಾ ಅಣ್ಭವಾಂತ್ಲ್ಯಾನ್ ಸಬಾರ್ ಪುರಾವೆ ದಿತಾ (7/25-8/14). ಫುಡಾರಾಚೆಂ ಚಿಂತ್ಲ್ಯಾರ್ ಮನ್ಶಾಕ್ ಖರಿ ಸುರಕ್ಷಾ ಆನಿ ಶಾಂತಾತಾಯ್ ಮೆಳೊನಾ (3/21; 9/10; 12/7); ಖರೆಪಣಿಂ, ಶಾಣ್ಯಾಕ್ ಆನಿ ಮೂರ್ಖಾಕ್, ಗ್ರೆಸ್ತಾಕ್ ಆನಿ ದುಬ್ಳ್ಯಾಕ್, ಮನ್ಶಾಕ್ ಆನಿ ಜನಾವ್ ರಾಕ್ ಎಕುಚ್ ಶೆವಟ್ : ಮರನ್ ಕೊಣಾಕುಚ್ ಚುಕನಾ (2/13-17; 3/18-20). ಆಕ್'ಖ್ಯಾ ಪುಸ್ತಕಾಂತ್, ಉಪದೆಶೊಕ್ ತರೆ-ತರೆಚಿಂ ನಶ್ಟಾಂ ವೊ ವಾಯ್ಟಾಂ ದಾಖಳ್ ಕರ್ತಾ ಆನಿ ಸೂರ್ಯಾ ಪೊಂದಾಕ್ ಹ್ಯಾ ಸಂವ್ಸಾರಾಂತ್ ಘಡ್ತಾ ತಿತ್ಲೆಂಯ್ ಏಕ್ ಪೊಲ್ಕೆಪಣ್ ಮ್ಹಣ್ ಪರ್ತುನ್ ಪರ್ತುನ್ ಸಾಂಗ್ತಾ.
Ibaddio put

Ibaddio put eka bapaicho aplea puta vixim sompurnn mog.
Putachem dharonnponn.
Anink-ui Tannem sanglem:"konn-eklea monxak dog put asle ani tanche modlea dhakttean bapaik oxem mhollem:'Bapa, mhaka poddtta to daizacho vantto mhaka kaddun di.' Ani tannem tankam aplem ak'khe daiz don vantteanim vanttun dilem. Ani thoddeam disam bhitor dhakttea putan apnnachem aslem titlem-i ektthai kelem, ani ghorantlo bhair sorun to eka poixil'lea ganvant gelo ani thoi mostem jivit jieun tannem aple girestaiechi vatt laili.
Putache mostem jivit.
Ani tannem sogllem hogddaun uddoitoch, tea ganvant ek khor bhuk bhuk poddli, ani tache soglle axil'lem Bapaiche daiz mostemponnant vibaddtokoch, to eksuro urlo.
Putachi khontichi rodd.
Khor bhuk poddil'lean to sarkoch oddchonnik sampoddlo. Tednam vochun to
उल्हास बुयांउ

ऊल्हास बुयांव(२१ जून १९४४ - १६ फ़ेब्रवरी २००७)एक संगीतकार, तियात्रिस्त आनी कोंकणी कार्यकारी आसले.तांका गोंय शाहीर अशें नांव दिलें .
जल्म.
ऊल्हास बुयांउ हांचो जल्म गोंया २१ जुन १९४४ या दीसा जांबावळे हांगा जालो.
कार्य.
कोंकणी भाशे खातीर तांच्या ४० वर्सांच्या बलिदानाखातीर TSKK संस्थेन तांकां २५ ऑगस्ट २००६ या दिसा आंतोनिओ परैरा कोंकणी पुरस्कार सम्मान दिलो.ताणीं ४० वर्सां कोंकणी पदां, संगीत बरयलें आनी नाटकांत काम केलें. तांकां २००६ गोंयं राज्य कला आनी संस्क्रुती पूरस्कार मेळ्ळा.
ल्हानपणाथावन तांका संगीताचें मोग आसलें. १९६३ थावन ताणीं 'All India Radio' वयर सुमार पाचशें कार्यावळींत भाग घेतलो. आपल्या जीवितांत ताणीं कितकेशेंच कोंकणी केसेटी आनी CD काडल्यो.
१९६७ वर्सा , गोंयच्या फ़ुडारार लोकमत मतदानांत ताणीं मुखेल भाग घेतलो. गांव-गांवाक वसुन, पदां आनी भाषणाची मजत घेउन ताणीं गोंयाक म्हाराष्ट्रांत जोडचो विरोध लोकांक जागृत केलों. गोंयांत विंगड विंगड जाग्यांत ७५ कार्यावळी केले. 'गोंयच्या म्हज्या गोंयकारांनो' हे तेन्नाचे तांचे गाजलेले एक गीत. १९८६ च्या कोंकणीक राजभास करच्या आंदोलोनांत ताणीं भाग घेतलो.
ताणीं "रात राणी" कोंकणी नेमाळें रोमि लिपिंत छापयले. ताणीं बरयिल्ली काय फामाद पुस्तकां:"राम गीता", "हांगा खून ज़ालां" आनी "यो गो तूं मांदार", "नवी फ़ांतोद". कोंकणी भासेक रोमि लिपि औप्चारिक करुंक ताणीं सहयोग दिलो.
विठ्ठलराव कोरगांवकर

विठ्ठलराव कोरगांवकार
जल्म.
विठ्ठलराव कोरगांवकार हो नामनेचो पेटीवादक.कोरगांव ताचो मूळ गांव.
शिक्षण.
तो ल्हान आसतना ताचे आवय-बापूय मेल्ल्यान कुटुंबाची जाबाबदारी ताचेर पडली.ल्हानपणांत कीर्तनां आयकून ताका संगीताची आवड निर्माण जाली.कुटुंबाच्या जबाबदारी ताचेर उदरनिर्वाहाखातीर तो मुंबय गेलो आनी पिरायेच्या धाव्या वर्सा ताणें पाटणकर संगीत मंडळीत प्रवेश केलो . थंय ताणें भागवत हाचेकडेन पेटयेचे मुळावें धडे घेतले. थंयच ताणें गावपाचो आनी पेटी वाजोवपाचो अभ्यास सुरु केलो . फुडें 1905 मेरेन भाचूभई भांडारे हाचेकडेन पेटयेचें फुडलें शिक्षण घेतलें .
काम.
1905 त,ताणें हुबळीतक स्वताचो वेवसाय सुरु केलो. ताचो उघेगधंदो जरी वाडत आशिल्लो तरी ताचे संगीत साधनेंत खंड पडलो ना. तो दिसाक स तास रियाज करतालो.अब्दुल करीमखाँ,वझबुवा,सवीईगंधर्व,सौ.हिराबाई बडोदेकर ,मास्टर कृष्णाराव अशे कितलेशेच नामनेचे कलाकार मुक्कामाक हुबळी हांगा तागेर रावतालो.1906 ते 1928 मेरेन ताका खाँ साहेब हाची तालीम मेळ्ळी .शास्त्रीविचार ,स्वरविलास आनी सौंदर्यदर्शन हाचें मार्गदर्शन ताका खाँसाहेबाकडल्यान मेळ्ळें.तेभायर पं.रामकृष्णबुवा वझे हाचेकडल्यानूय ताका मार्गदर्शन मेळत आशिल्लें.तशेंच अल्लादियाखांसाहेब ,पं.बाळकृष्णबुवा इचलकरंजीकर ,आग्रा घराण्याचे गायक ,गोरजान –मलकाजान सारक्या म्हान गायकांचे कलात्मकतेचो परिणाम ताचें संगीत साधनेचेर जालो .पूण 1935 त ताच्या धंघात खोट आयली आनी ताका हुबळीचो वेवसाय सोडून मूंबय येवंचें.पडले. थंय ताणें रुकिमणी संगीत विघालय सुरु केलें.हें विघालय चार वर्सां चल्लें.उपरांत झुजाचें परिस्थितीक लागून ,हेराप्रमाण विठ्ठलरावाकूय मूंबय सोडची पडली. उपरांत तो बेळगांवा स्थायिक जालो.आनी थंय ताणें विघालय सूरु केलें.आनंदाखातीर कमयिल्ली संगीतीक दैवतां.ताणें ह्या दोनूय कलाकारांची कला स्वताच्या अप्रतीम पेटी वाजोवपांत हाडपाचो चडांत चड यत्न केलो.विठ्ठरावाच्या कलात्मक यंशांचें हेंच मुखेल सूत्र आशिल्लें.हिज मास्टर्स व्हाँइस हे कपंनीन काडिल्ल्यो विठ्ठलरावाच्यो णव रिकोर्डी खूब लोकप्रिय जाल्यो.
सुरेंद्रनाथ बॅनर्जी

सुरेंद्रनाथ बॅनर्जी
सुरेंद्रनाथ बॅनर्जी हांचो जल्म दि. 10 नोव्हेंबर 1848 ह्या दिसा कलकत्ता हांगा जालो. ताचो बापूय दुर्गाचरण , वैज आशिल्लो. सुरेंद्रनाथाचे शिक्षण कलकत्यांत जालें. 1968 वर्सा बी. ए जातकच इंग्लंडाक वचून आय. सी. एस. परीक्षा तो 1869 वर्सा उत्तीर्ण जालो. भारतांत येतकच सहाय्यक दंडाधिकारी म्हूण ताची सिल्हेट हांगा नेमणूक जाली. पूण 1874 वर्सा ताच्या, प्रशासनांतल्या किरकोळ चुकांचें निमित करून ताका नोकरेवयल्यान काडून उडयलो. बार अँट लॉचे परीक्षेक बसपाक लेगीत ताका न्हयकारलें. ब्रिटीश राज्यकर्त्याच्या ह्या अन्यायाक लागून तांचेआड सुरेंद्रनाथान 1875 वर्सा चळवळ सुरू केली. कलकत्त्यांतल्या मेट्रोपोलिटन इन्स्टिट्यूशनांत सुरवेक इंग्लीश विशय शिकयतकच, फुडें कांय दीस फ्री चर्च कॉलेजींत शिकयले. उपरांत ताणैं रिपन महाविध्यालय स्थापन केलें. थंय अध्यापक म्हूण ताणें 37 वर्सा काम केलें. सुरेंद्रनाथ 26 जुलाय 1876 वर्सा इडियन अँसोसिएशन ही संस्था स्थापन केली आनी तिचो प्रसार करपाखातीर ताणें भारतभर भोंवडी केली. 1878 वर्सा बेगॉल हे इंग्लीश खबरांपञ ताणें काडलें आनी सुमार 50 वर्सा तातूंत लिखाण केलें. ह्याच खबरापञातल्यान कलकत्ता उच्च न्यायालयाची बदनामी केल्याा च्या आरोपाखाला ताका अटक जातकच , देशभर निशेधाच्यो सभा जाल्यो. ताणें इंडिया अँसोसिएशनचेवतीन कलकत्त्यांत राश्ट्रीय सभा आपयली. राश्ट्रीय काँग्रेसाचो तो दोनदां अध्यक्ष जालो. ब्रिटीश सरकारान नाईट हो किताब दिवन ताचो भोवमान केलो. जिविताच्या निमण्या वर्सानी ताजी लोकप्रियता कमी जाल्ली. ताका बराकपूर हांगासर ता. 6 ऑगस्ट 1925 ह्या दिसा मरण आयलें.
मातेवा पर्माणें जेजू क्रिसताचें शुभवर्तमान

मातेवा प्रमाणें जेजू क्रिसताचें शुभवर्तमान.
Gospel of Matthew
मातेवा प्रमाणें जेजू क्रिस्ताचें शुभवर्तमान.
मातेव बारा धर्मदुतां मदलो एकलो आनी ह्या शुभवर्तमानाचो बरोवपी. तो आलफेवाचो पूत; कापेर्नावांत दंड वसूल करतालो तेन्ना जेजून ताका आपलो पाटलाव करुंक आपयलो. मार्कू आनी लूक खबर कर्तात तो "लेवी" हच मातेव. जेजून ताका आपल्या बारा धर्मुदुतां मदेंय विंचून काडलो. पवित्र आतंयाच्या येण्या उपरांत, पयलो तो फकत पालेसतिनाच्या पवित्र-सभां खातीर वावुरलो. आपल्या देसाच्या जुदेव भावांभयणिंक बरवन मातेवान आपले आरामायक आवय-भाशेन शुभवर्तमान बरयलें.
हाचे उपरांत, ४२व्या वर्सा हेरद आग्रिपान धुमाळो सुरू केलो तेदना, मातेव दूसऱ्या गांवांनीं जेजुचें नांव पर्गटुंक गेलो. आंकां आनीक-ऊय खबर पावल्या त्या पर्माणें, तो पालेसतिनांतलो भायर सरलो त्या काळा नी जेरुसाल्याची सभा भरली त्या काळा मदें, म्हणगे ४२ व्या आनी ५०व्या वर्सां मदें, वो ताच्या उपरांत लेगून, मातेवान शुभवर्तमान बरयलें. तरी आसताना, मातेवाचें शुभवर्तमान 
पवित्र शार आनी आचें देवमंदीर अजून उबीं आसलले परीं खबर कर्ता देखून आनी जेजून जेरुसाल्या विशीं भाकीत केल्लें ताचें मातेव काय सांगिना म्हणटच, दुबावा विरेत हें शुभवर्तमान, रंकारांनीं जेरुसाल्याचें निसनटन कर्चे आदीं बरयलें म्हण ठावें जाता. हें शुभवर्तमान रकडेंच ग्रीक भाशेन उत्रायलें, चड करून मातेव जिवच आसताना, ७०-व्या वो ८०-व्या वर्सा. उपरांत ताचें मुळबरवप सानड्लें.
आदल्या करारांत देवान भासायल्लो सडवणार हच नाजारेतचो जेजू आनी ताचे सवें देवान आदीं भासावणियो केल्ल्यो त्यो शार्ती पावल्यो म्हण दाखवन, क्रिसतांव जाल्ल्या जुदेवां खातीर मातेवान हें शुभवर्तमान बरयलें.
ह्या शुभवर्तमानाचो मुखेल विशय म्हळ्यार सर्गिंचें वो देवाचें राज. तें संवसारांत स्थापुंक जेजू सडवणार आयलो. सगळ्या मनशांनीं देवाक आपलो राजा म्हण वळखून घेवंचो, ताची चाक्री कर्ची आनी ताचो मग कर्चो – हेंच तें ह्याच संवसारांत सुरू जाता तें सर्गिंचें राज.
मातेव जुदेव आसलो आनी तो जुदेवां खातीर बरयता देखून, जेजुच्या जिविता आनी कर्णियां वर्वीं आदलो करार सपुर्णायेक पावलो म्हण मातेव बगर – बगर दाखवन दिता.
ह्या शुभवर्तमानाची मांडावळ अशी.
जेजू क्रिस्ताची वंशावळ आनी जल्म : १:१ – २:२३
जुवांव बातिसताचो वावर : ३:१-१२
जेजुचें स्नान आनी ताळणियो : ३:१३ – ४ : ११
गालिलेइयांत जेजुचो भवशीक वावर : ४:१२ – १८:३५
गालिलेइया थान जेरुसाल्याक: १९: १ – २० : ३४
जेजुचें निमाणें सातळें : २१:१ – २७: ६६
जेजुचें पुनर्जिवंत्पण आनी दर्शनां: २८: १ - २०
पळेयात.
Gospel_of_Matthew
ಹೊಸ್ಪೆಟ್ ಫಿರ್ಗಜ್

ಹೊಸ್ಪೆಟ್, ಭಾರತಚಾ ಮಂಗ್ಳೂರ್ ದಿಯೆಸೆಜಿಚಿ ಏಕ್ ಮಾಲ್ಘಡಿ ಫಿರ್ಗಜ್ ಜಾವ್ನ್ ಆಸಾ. ಹ್ಯಾ ಫಿರ್ಗಜೆಕ್ ಹೊಸಬೆಟ್ಟು ಮ್ಹುಳ್ಯಾ ನಾಂವಾಂತ್ ಯೀ ಆಪಾಯ್ತಾತ್. ಆಟ್ರಾವ್ಯಾ ಶೆಕ್ಡ್ಯಾಚಾ ಅಂತಿಮ್ ವರ್ಸಾನಿಂ ಟಿಪ್ಪು ಸುಲ್ತಾನಾನ್ ಕೆನಾರ ಕಥೊಲಿಕಾಂಚೊ ಸಕ್ಕಡೀ ಇಗರ್ಜೊ ನಾಸ್ ಕೆಲ್ಯಾರೀ, ಹೊಸ್ಪೆಟ್ ತಾಚ್ಯಾ ದಾವ್ಲೆಂತ್ ಥಾವ್ನ್ ಚುಕ್ ಲ್ಲಿ ಏಕ್ ಮಾತ್ರ್ ಇಗರ್ಜ್.
ಲೊಕಾಸಂಖ್ಯಾಹಿಸೊಬ್.
This church is situated at a distance of 41 kms north east of Mangalore, and 6 kms from Moodbidri Town. Kuppepadav and Moodbidri parishes surround this church. The Hospet Church comes under village Hosabettu. Since Canara Catholics are the major dominant community in Hosabettu ,sometimes parish is also referred as “ Hosabettu Church” . As of 2001 India census, Hosabettu had Males constitute 48% of the population and females 52%. It has an average literacy rate of 79%, higher than the national average of 59.5%: male literacy is 82%, and female literacy is 76%.The church is covered with a dense forest. The place is just 18 KM far from Mangalore International Airport.
ಇತಿಹಾಸ್.
This church existed well before 17 century. According to official documents available to Mangalore Diocese claims that this church was established on 1761. Hospet was under the rule of Jain kings for many centuries. Some documents in the ancient Jain literature shows existence of this church even before 1648.At the time of the general demolition of churches by Tippu Sultan, this was the only church that escaped destruction owing to the friendly offices of the Chauta Raja of Moodbidri.
Church of the Holy Cross, formerly known as Bidrem church. The name Hospet came after the death of Tippu Sultan (1799). The old church was repaired by Fr Jerome Paul Carvalho in 1865. Under the jurisdiction of Goa, 11 vicars had served this church. Fr Jacob Sequeira (1901-1904) was the first diocesan vicar and he was succeeded by Fr Cajetan M. Pereira. The foundation stone for the present church, designed by Fr A. Diamanti sj, was laid on October 1, 1905 by V. Rev. Frachetti sj, the Vicar General. Fr Cajetan M. Pereira (1904-1907) began the construction of the church and Fr Rosario P.B. Lewis (1908-1919) completed it and it was blessed on February 7, 1909 by Bishop A. Cavadini sj. This church is one of the first in the diocese built in Cruciform and gothic in style.
The earlier presbytery was built in 1854. Moodbidri, Shirthady, Ferar, Paladka and Taccode parishes are carved out of this parish. The present presbytery was built by Fr Cyprian Coelho in 2000. There are 9 wards in Hospet parish. Around 285 catholic families are living in this parish and total Catholic population is at around 1500. Currently around 40 % of populations is migrated to the city of Mumbai and Middle East counties.
Fr Alban is the 20th diocesan vicar of the parish. Mr. Wilfred Mendonca is servings as vice president of the church.
Bhag. Benedict Biscop

Bhag. Benedict Bishop haka Biscop Budding hea nanvan pachartale. To C.628 hea vorsa Noethumbria eka vhoddlea manachea familint zolmak ailo.`.to bhurgo astanam devacho khub mog kortalo.
Bhurgeponn Ani Tornatteponn.
Bhurgeponni tanvn to khub huxar ani kam'ant khub mozbut aslo.Tannem ponchvis vorsam meren eka sadea raza sovem kam` kelem. Jedna Biscop Budding hem kam` kortana tachem mon gunddovlem ani taka igorjent kam` korpachi axa zali. Biscop Buddingan tem kam` soddlem ani Roma xarant vochpachi vatt dhorli.Romant tannem aplem xikop kelem. Biscop Budding Romant thaun aplea eka vangddeak ghevun Noethumbria aplea ganvant portun ailoganvant portun ailo. Tachea vangddeachem nanv aslem Wilfrid. Tannim dogainim Romantlea kristanvachi xikvonn aplea ghanv ghora divpak suru keli. 664 vorsa tannem aplo ghanv jem ek sadem zunveachem tikann aslem tem Roma xhara baxen kelem.
Tache Kam.
Biscop Budding 666 CE vorsa portun Roma xarant ailo.Punn axromant bhitor sorchea adhim tannem aplem nanv bodol`lem. Biscop Budding aslem tem Benedict kelem` ani Roma xarant bhitor sorlo. Zaitim vorsam Roma xarant xikop korun aplea ganv ghora ievun axrom bandpachem chintlem. Axrom bandpak raza Ecgfritha lagim tannem porvangi magli ani razan benedictachi porvangi svikarli.. 674 CE vorsa Benidictan Sant.Pedru mhunn ek axrom bandlem.Toxich Romantlea xara baxen igorz bandpak survat keli ani hi igorz bandunk tannem lakudd, fator Romantlean haddle.
Tachem Moronn.
Jednam Benedict eka desant sakun dusrea desant provas kortana to vachop-ghorantlim zaitim pustokam ekttaim kortalo.Tim pustokam vachun tatuntli xikvonn to aplea ghanvantlea lokank ditalo.Romantli kola,tuimchi zannvai yevzonni ani xikop hem sogllem tannem aplea ganvachea lokank xikoilem.Benedict 680 CE vorsa Roma sakun aplea ghanv-ghora portolo.Tachi bolaiki bigddot vochunk lagli Tachi bolaiki bigddot vochunk lagli ani xevottak to Janerachea 12 tarker 690 CE vorsa ontorlo.
वाझ, आंतोनियु रोझारिओ मिनिनु येगीडिओ ग्रेगरी डी ल्युम जुजे

वाझ, आंतोनियु रोझारिओ मिनिनु येगीडिओ ग्रेगरी डी ल्युम जुजे : (जल्म : १ सप्टेंबर १९३५ ओर्ली - सालसेत).
सुटकेझुजारी. ताणें मुळावें शिक्षण पुर्तुगेजींतल्यान आनी माध्यमिक शिक्षण इंग्लिशींतल्यान घेतलें. १९५५ मेरेन तो 'नॅशनल काँग्रेस गोवा' हे संघटनेचो वांगडी आशिल्लो. १९५६ वर्सा तो गोवा लिबरेशन आर्मीचो वांगडी जालो. सुटकेझुजारी पिटर आल्वारीस हाच्या फुडारपणाखाल तो काम करतालो. सत्याग्रहांत वांटो घेवंक ताणें नांव दिल्लें पूण बलायकी इबाडिल्ल्यान ताका सत्याग्रहांत वांटो घेवंक मेळ्ळो ना. पूण श्रीपाद खरंगटे, मधू फळारी आनी दामोदर हेगडे हांच्या वांगडा पोलिसांनी ताका अटक केलो उपरांत ताका प्रादेशिक लश्करी न्यायालयामुखार उबो करून १३ म्हयने बंदखणीची ख्यास्त जाली. भारत सरकारान ताम्रपत्र दिवन सुटके झुजांतल्या ताच्या वावराचो भोवमान केलो.
रेमेडीयस कुलासो.

रेमेडीयस कुलासो
जल्म.
ताच्या बापायचें नांव जॉन एस. कुलासो आनी आवयचें नांव कार्मेलीना कुलासो हांकां 19 सपटेंबर 1925 ह्या दिसा जल्मले.
शिक्षण.
रेमेडीयस कुलासो हो 85 वर्सांचो कोंकणी माचये वयलो महापुरुष बेपक्वीगाल, कुडचडेंह्या गांवांतल्यान आयिल्लो. ताणें आपलें मुळावें शिकप कोंकणींत थळाव्या इगर्जेच्या शाळेंत केलें. थयंच ते डायगो रोड्रीगीस हांच्या मार्गदर्शना खाला संगीत शिकले. ते तियात्राचे माचयेर एक अश्टपैलू कलाकार, गायक, दिग्दर्शक, निर्मातो आनी बरोवपी म्हूण फामाद जाले.
वावर.
रेमी कुलासोन पयलोच अभिनय सिवरीच्या जॉली बॉयज पंगडाक मेळ्ळ्या उपरांत तांचो तियात्र 'बागेंतलो मोग' हातूंत ताणें बायलेचें पात्र सोबयलें. तांचेर धोबीतलावाच्या एडवर्ड आल्मेदा ह्या फामाद तियात्रिस्ताची नदर पडली.
तांणी खूब तियात्र बरयल्यात आनी दिग्दर्शीत केल्यात.तांच्या तियात्रांची तियात्र मोग्यांनी खूब तोखणाय केल्या. ताणीं बरयिल्ले आनी दिग्दर्शीत केल्ले कांय तियात्र म्हणल्यार'सातवो साक्रामेंत', 'सूख तारवोट्यांचे', 'भावपणांचो कायदो', 'चोवतो मानामेंत', 'आतां कोण सुखी', 'दोन काळजां', 'कित्याक उपकारलें', 'घोराचें सूख', 'म्होजो कुन्याद' आनी 'ओस्तोऱ्यांचो मोग'.
कांय तियात्र जांतुत ताणी आपले पात्र खुब जबरदस्त दिलां ते म्हणल्यार 'भागींतलो मोग', 'चिंतना जाली सोपना', 'केदना उदेतलो दिस', 'सायबीणीच्यो सात दुखी', 'एकुच रोस्तै', 'उठ गोंयकारा', आदी.
वयर सांगिल्ल्या तियात्रांनी अभिनय आनी त्या बरोबर कांतारा गावन तो तियात्राच्या माचयेर एक बरो कांतारीस्त जालो. तो आपल्या संस्कार दिवपी कांतारां पासत फामाद आसा. तांचें फामाद कांतार 'आंकवार मोरयेचें दुख' हें ऑल इंडिया रेडियोचेर पुर्तुगेज काळा वयलें सगल्यां परस बरें कांतार म्हूण विचून काडलें.
रेमी कुलासोन फक्त तियात्र बरोवन, दिग्दर्शीत, अभिनय आनी कांतारां म्हुणून न्हय तर तियात्राक सोब सारकी माचयेची बरीसजावट करपी नामना मेळयल्या.
रेमी कुलासोचे कांय ग्रामाफोन रिकॉर्ड आसा जशे की 'आंकवार मोरयेचें दुख', 'मांय सुन', 'बोरी फुलां', 'भाव भाव', 'मोग उतोर अपुरबायेचें'. ताणीं'घराचें सूख ह्या नांवांची कॅसेट काडल्या.
ताणीं आपले तियात्र इस्ट आफ्रीका आनी गल्फाच्या देसांनी सादर केल्ल्यात. कोंकणीचे उदरगतीपासत तांकां जायते पुरस्कार लाबल्यात. गोंय कोंकणी अकादमीन तांच्यो दोन एकांकीका उजवाडाक हाडल्यात, 'घराचे सुख' आनी 'आतांचो तेंप'.
पुरस्कार.
तांकां हे पुरस्कार लाबल्यात:
कोंकणी सातोळें सायन टायम्ज आनी कोंकणी म्हयण्याळें गुलाब.
तांकां 1991 ह्या वर्सा गोंय राज्य सांस्कृतीक पुरस्कार फावो जाला.
तांका दालगादो कोंकणी अकादमीचो प्रेस्टिजस दालगादो पुरस्कार फावो जाला.
ರಾಕ್ಣೊ

ಚರಿತ್ರಾ.
೧೯೩೮ ಇಸ್ವೆಚ್ಯಾ ದಶೆಂಬ್ರಾಂತ್, ತವಳ್ಚೊ ಮಂಗ್ಳುರ್ ದಿಯೆಸೆಜಿಚೊ ಭಿಸ್ಪ್ ವಿಕ್ಟರ್ ಫೆರ್ನಾಂಡಿಸಾನ್ ಮಂಗ್ಳುರಾಂತ್ ಚಲ್ಲೆಲ್ಯಾ ಪಯ್ಲ್ಯಾ ಎವ್ಕರಿಸ್ತಿಕ್ ಕೊಂಗ್ರೆಸಾಚ್ಯಾ ಉಗ್ಡಾಸಾಕ್ ರಾಕ್ಣೊ ಪತ್ರ್ ಸುರ್ವಾತ್ಲೆಂ. ಫಾ. ಸಿಲ್ವೆಸ್ಟರ್ ಮಿನೇಜ್ ರಾಕ್ಣೊ ಪತ್ರಾಚೊ ಪಯ್ಲೊ ಸಂಪಾದಕ್. ಸತ್ ಉಲಯ್ ಧರ್ಮ್ ಚಲಯ್ ಪತ್ರಾಚೊ ಧ್ಯೇಯ್ ಆಸಾ.
ಮ್ಹಾಲಕ್ಪಣ್.
ರಾಕ್ಣೊ ಪತ್ರ್ ಮಂಗ್ಳುರ್ ದಿಯೆಸೆಜಿಚೆಂ ಅಧಿಕೃತ್ ಹಪ್ತ್ಯಾಳೆಂ ಆಸೊನ್, ದೀಪ್ತಿ ಟ್ರಸ್ಟಾಚ್ಯಾ ಮ್ಹಾಲಕ್ಪಣಾರ್ ಪತ್ರ್ ಚಲ್ತಾ ಮ್ಹಣೊನ್ ಪತ್ರಾಚ್ಯಾ ಇಂಪ್ರಿಂಟಾರ್ ಛಾಪ್ಲಾಂ. ರಾಕ್ಣೊ ಪತ್ರ್ ದಿಯೆಸೆಜಿಚೊ ಅಧಿಕೃತ್ ಛಾಪ್ಖಾನೊ ಕೊಡಿಯಾಲ್ ಬೈಲ್ ಪ್ರೆಸ್ ಹಾಂತುನ್ ಛಾಪ್ತಾತ್.
ರಾಕ್ಣೊ ಪತ್ರಾಚೆ ಸಂಪಾದಕ್.
೭೫ ವರ್ಸಾಂಚಿ ಚರಿತ್ರಾ ಆಸ್ಚ್ಯಾ ರಾಕ್ಣೊ ಪತ್ರಾಚೆ ಸಂಪಾದಕ್ ಜಾವ್ನ್ ವಾವ್ರ್ ದಿಲ್ಲೆ
ಅಂತರ್ಜಾಳಿರ್ ರಾಕ್ಣೊ.
ಪ್ರಸ್ತುತ್ ರಾಕ್ಣೊ ಹಪ್ತ್ಯಾಳೆಂ ಅಂತರ್ಜಾಳಿರೀ ವಾಚುಂಕ್ ಮೆಳ್ತಾ. ಇಸ್ಯೂ.ಕಾಂ ಜಾಳಿಜಾಗ್ಯಾರ್ ರಾಕ್ಣೊ ಪತ್ರಾಚೆಂ ಪಿಡಿಎಫ್ ಘಾಲುನ್, ಥಂಯ್ ಥಾವ್ನ್ ಎಂಬೆಡ್ ಕರುನ್ ರಾಕ್ಣೊ ಪತ್ರಾಚ್ಯಾ ಜಾಳಿ ಜಾಗ್ಯಾರ್ ಘಾಲ್ತಾತ್.
राज्य चित्रपट विभाग

महाराष्ट्र, तमिळनाडू, बंगाल, गुजरात, कर्नाटक, पंजाब, हरयाणा, उत्तर प्रदेश, मध्य प्रदेश, जम्मू काश्मीर, त्रिपुरा, ओरिसा, मणिपूर, बिहार अशा राज्यांत.